CELEX: 62020TB0510
Language: el
Date: 2021-10-22 00:00:00
Title: Υπόθεση T-510/20: Διάταξη του Γενικού Δικαστηρίου της 22ας Οκτωβρίου 2021 — Fachverband Spielhallen και LM κατά Επιτροπής (Κρατικές ενισχύσεις – Φορολογική μεταχείριση των φορέων εκμετάλλευσης δημόσιων καζίνων στη Γερμανία – Καταγγελία – Προκαταρκτικό στάδιο εξέτασης – Απόφαση της Επιτροπής με την οποία διαπιστώνεται ότι δεν υφίσταται κρατική ενίσχυση – Προϋποθέσεις για την κίνηση επίσημης διαδικασίας έρευνας – Σοβαρές δυσχέρειες – Έννοια της «κρατικής ενίσχυσης» – Παρακράτηση επί των κερδών – Πλεονέκτημα – Επιλεκτικός χαρακτήρας – Προσφυγή προδήλως νόμω αβάσιμη)

20.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 513/28
            
         
      Διάταξη του Γενικού Δικαστηρίου της 22ας Οκτωβρίου 2021 — Fachverband Spielhallen και LM κατά Επιτροπής
      (Υπόθεση T-510/20) (1)
      
      (Κρατικές ενισχύσεις - Φορολογική μεταχείριση των φορέων εκμετάλλευσης δημόσιων καζίνων στη Γερμανία - Καταγγελία - Προκαταρκτικό στάδιο εξέτασης - Απόφαση της Επιτροπής με την οποία διαπιστώνεται ότι δεν υφίσταται κρατική ενίσχυση - Προϋποθέσεις για την κίνηση επίσημης διαδικασίας έρευνας - Σοβαρές δυσχέρειες - Έννοια της «κρατικής ενίσχυσης» - Παρακράτηση επί των κερδών - Πλεονέκτημα - Επιλεκτικός χαρακτήρας - Προσφυγή προδήλως νόμω αβάσιμη)
      (2021/C 513/41)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσες: Fachverband Spielhallen eV (Βερολίνο, Γερμανία), LM (εκπρόσωποι: A. Bartosch και R. Schmidt, δικηγόροι)
      
         Καθής: Ευρωπαϊκή Επιτροπή (εκπρόσωποι: B. Stromsky και K. Blanck)
      
         Παρεμβαίνουσα υπέρ της καθής: Ομοσπονδιακή Δημοκρατία της Γερμανίας (εκπρόσωποι: R. Kanitz και S. Costanzo)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης C(2019) 8819 final της Επιτροπής, της 9ης Δεκεμβρίου 2019, σχετικά με την κρατική ενίσχυση SA.44944 (2019/C, πρώην 2016/FC) — Φορολογική μεταχείριση των φορέων εκμετάλλευσης δημόσιων καζίνων στη Γερμανία και την κρατική ενίσχυση SA.53552 (2019/C, πρώην 2019/FC) — Εικαζόμενη εγγύηση για τους φορείς εκμετάλλευσης δημόσιων καζίνων στη Γερμανία (εγγύηση οικονομικής αποδοτικότητας), κατά το μέρος που, με την απόφαση αυτή, απορρίφθηκε η καταγγελία την οποία υπέβαλαν οι προσφεύγουσες κατά του γεγονότος ότι τα ποσά που κατέβαλαν οι φορείς εκμετάλλευσης δημόσιων καζίνων στο ομόσπονδο κράτος της Βόρειας Ρηνανίας-Βεστφαλίας (Γερμανία) στο πλαίσιο παρακράτησης επί των κερδών εξέπιπταν από τις βάσεις επιβολής του φόρου επιτηδεύματος και του φόρου εισοδήματος καθώς και του φόρου εταιριών.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Οι Fachverband Spielhallen eV και LM φέρουν, πέραν των δικαστικών εξόδων τους, και τα δικαστικά έξοδα της Ευρωπαϊκής Επιτροπής.
               
            
                  3)
               
               
                  Η Ομοσπονδιακή Δημοκρατία της Γερμανίας φέρει τα δικαστικά έξοδά της.
               
            
         (1)  EE C 329 της 5.10.2020.